Kristillinen virkistys

Kristillinen virkistys on ilmennyt kristillisen kirkon perustamisesta lähtien erityisesti uskovien yhteiselämän arvostamisena. 1900-luvun aikana seurakunnan yhteenkuuluvuuden muotoja ovat olleet muun muassa kirkoissa ja seurakuntasaleissa järjestetyt kahvitilaisuudet, virkistyshetket, poikien ja tyttöjen kerhot, vuosittaiset piknik-tilaisuudet, tanssit sekä seurakuntien väliset urheilusarjat. Kristillisen virkistystoiminnan tarkoituksena on erityisesti lisätä yhteisöllisyyden tunnetta uskovien ihmisten keskuudessa.
Kristillisten seurakuntien ja kirkkojen urheilu- ja virkistysohjelmia ja -työkaluja suunnittelee muun muassa Association of Church Sports and Recreation Ministers (CSRM) -järjestö.
Historia.
1930-luvulla seurakunnat ottivat urheilu- ja virkistystoiminnan osaksi seurakunnan toimintaa. Vuonna 1954 baptistien pyhäkouluhallituksen (myöh. Lifeway Christian Resources) yhteyteen perustettiin kirkon virkistysosasto, jonka tehtävänä oli auttaa paikallisseurakuntien johtajia kehittämään urheilun, virkistyksen ja kuntoilun kautta tapahtuvaa palvelutyötä.
Virkistysosasto tuotti ja julkaisi materiaalia, muun muassa neljännesvuosittain ilmestyvän lehden vuonna 1962. 1960-luvun puolivälissä virkistysosasto perusti Rec Lab -konferenssin kouluttaakseen paikallisseurakuntien johtajia urheilu- ja virkistystyöhön.
1980-luvulle menneessä tuhannet amerikkalaiset paikallisseurakunnat olivat rakentaneet urheilu- ja virkistyspalvelutiloja. Lisäksi yhä useammat kansainväliset seurakunnat hyödynsivät urheilua, virkistystä ja kuntoilua lähetystyössä, opetuslapseuden tukemisessa sekä seurakuntien kasvattamisessa.
1990-luvulla paikallisseurakuntien urheilu-, virkistys- ja kuntoilupalveluihin erikoistuneet järjestöt muuttivat painopisteitä: baptistien pyhäkouluhallituksen toiminnot supistuivat ja International Sports Coalitionin (ISC) ja Sports Outreach American (SOA) toimintoja keskitettiin järjestöjen väliseen toimintaan. Vuonna 1994 perustettiin Association of Church Sports and Recreation Ministers (CSRM), jonka tarkoituksena oli tukea seurakuntien johtajia resursseissa, työpajoissa ja rohkaisussa.
Muodot.
Seurakunnan ohjelma.
Tyypillisesti kristillinen virkistys esiintyy erityisesti seurakunnan ohjelmaan lukeutuvana virkistyshetkenä. Virkistyshetket tarjoavat seurakuntien pastoreille ja johtajille mahdollisuuden puhua kristillisten elämäntapojen ja periaatteiden noudattamisesta. Virkistyshetkiin voi sisältyä myös henkilökohtaisia todistuksia sekä kutsuminen uskonratkaisun tekemiseen.
Lasten ohjelma.
Kristillisen lasten virkistyksen muotoja ovat erityiset lasten ohjelmat, joita järjestetään esimerkiksi seurakuntien kesäleireillä. Esimerkikssi KidsGames on mallinnettu olympialaisten mukaan, ja ne järjestetään vastaavaan aikaan kuin kesäolympialaiset ja jalkapallon maailmanmestaruuskilpailut. KidsGamesissa kilpaillaan eri urheilulajeissa, Raamatun tuntemuksessa, julisteiden suunnittelussa sekä esseekysymyksiin vastaamisessa. Tapahtuma sai alkunsa vuonna 1985 Barcelonassa ja on nykyisin maailmanlaajuinen tapahtuma.
Urheilusarjat.
Monet kristilliset seurakunnat järjestävät aikuisten seurakuntien välisiä urheilusarjoja. Tunnusomaista seurakunnallisille urheilusarjoille on, ettei pelien yhteydessä käytetä alkoholia ja että niissä on varattu aikaa myös rukoukselle, yhteyden luomiselle ja keskustelulle sekä ajatustenvaihdolle.
Kuntokeskukset.
Monet yhdysvaltalaiset kirkot ovat rakentaneet kuntokeskuksia palvellakseen jäseniään ja tavoittaakseen muita yhteisön jäseniä. Kristillisille kuntokeskuksille tunnusomaista on kristillisen musiikin soittaminen sekä mahdollisuus rukoukselle ja henkilökohtaisille todistuksille.
Yritykset.
Kristillisen virkistystoiminnan piirissä toimii useita yrityksiä. Kristilliset kuntokeskukset tarjoavat palveluita sekä keholle että sielulle. Vuonna 1997 Floridassa perustettu The Lord's Gym on nykyisin yli 21 toimipisteen kuntosaliketju, jossa kristillisyys näkyy muun muassa pukeutumistavoissa, kristillisen musiikin ja teleivisiolähetysten toistamisessa sekä kymmenyksien lahjoittamisena hyväntekeväisyyteen. Toinen kristillinen kuntosaliketju on Angel City Fitness, joka tarjoaa erilaisia kursseja, henkilökohtaista valmennusta sekä kahvilatoimintaa.